Mingea oficială a Campionatului Mondial de Fotbal 2014 a fost Adidas Brazuca. A fost realizată de compania Adidas, o parteneră FIFA și furnizorul de mingi oficiale pentru Campionatul Mondial de Fotbal încă din 1970. Adidas a creat un design diferit față de Jabulani, mingea folosită la Campionatul Mondial de Fotbal 2010. Această minge a crescut în consistență și în aerodinamică față de predecesoarea acesteia. Procesul de fabricare a durat peste 2 ani, până când mingea a îndeplinit condițiile impuse de FIFA. Brazuca a fost confecționată de Forward Sports, companie cu sediul în Sialkot, Pakistan. Brazuca este o versiune actualizată a modelului Tango 12, mingea oficială a Campionatului European de Fotbal 2012. Conform specificațiilor oficiale, Brazuca are un procent de absorbție al apei de 0,2 %, cântărește 437 de grame și are o circumferință de 69 de cm (modelul aprobat de FIFA poate fi între 68,5–69,5 de cm). Mingea este alcătuită din trei elemente: camera, scheletul și structura externă formată din șase bucăți identice lipite termic.